Goh Chok Tong
Goh Chok Tong (lahia 20 Mai 1941) adolah mantan politikus Singapura nan manjabaik sabagai Pardana Mantari Singapura kaduo, sajak 28 Nopember 1990 inggo 12 Agustus 2004, yaitu salamo 13 taun. Inyo kudian manjabaik sabagai Mantari Senior jo Katuo Otoritas Moneter Singapura (MAS) sajak 2004 inggo 2011.[2] Pado 25 Juni 2020, diumumkan baso Goh ka pansiun dari politik jo mundua sabagai Anggota Parlemen (MP) satalah 44 taun. Inyo indak ikuik sarato dalam pamiliahan umum Singapura 2020, manandoan tajadinyo pambaruan dalam kapamimpinan Partai Tindakan Rakyaik (PAP).[3]
Maso mudo[suntiang | suntiang sumber]
Goh lahia di Singapura pado 20 Mai 1941, dari pasangan Goh Kah Choon jo Quah Kwee Hwa, nan barasa dari wilayah Minnan di provinsi Fujian di Cino. Kaluargonyo adolah katurunan Cino Hokkien.[4] Goh manampuah pandidikannyo di Raffles Institution sajak 1955 inggo 1960.
Goh maraiah gala B.A.(hons) di bidang ekonomi dari Universitas Singapura jo gala M.A. di bidang ekonomi pambangunan dari Williams College pado taun 1967. Satalah kalulusannyo, Goh pulang ka Singapura untuak bakarajo di pamarentahan.[5] Arapan Goh untuak mandapek gala PhD tahalang dek pamarentah indak namuah mantransfer dana beasiswanyo ka universitas, padahal inyo lah manandotangani kontrak sabagai panaliti salapeh luluihnyo. Pado 2015, Goh diagiah gala LL.D. kahormatan dek almamaternyo, Universitas Nasional Singapura, ateh kontribusinyo bagi nagara.[6]
Karir di Neptune Orient Lines, 1969–1977[suntiang | suntiang sumber]
Pado taun 1969, Goh mandapeh tugeh di parusaoan palayaran nasional Neptune Orient Lines (NOL), sabagai Manajer Parancanoan jo Proyek. Karirnyo bakambang bana jo pado taun 1973 inyo manjabaik sabagai Direktur Pangalola. Di NOL, Goh bakarjo di bawah arahan pandiri parusaoan itu, Muhammad Jalaluddin Sayeed, nan mana inyo salalu manjago ubuangan dakeknyo.[7]
Pardana Manteri, 1990–2004[suntiang | suntiang sumber]
Pado 28 Nopember 1990, Goh manggantian Lee Kuan Yew jo manjadi Pardana Mantari kaduo Singapura. Sabagai Pardana Mantari, Goh manjanjian gaya kapemimpinan nan labih bapikiran tabukak jo konsultatif daripado pandaulunyo, tamasuak bidang sosial-ekonomi kaidupan; misalnyo dalam dukuangannyo ateh kabangkitan "bohemia-bohemia ketek" di Singapura, yaitu daerah kantuang di mano labiah banyak kreativitas jo kawirausaoan dapek bakambang.[8]
Sabagai Sekretaris Jenderal Partai Tindakan Rakyaik (PAP), Goh mamimpin partai ko meraih tigo kamanangan pamiliahan umum pado taun 1991, 1997, jo 2001, nan mano partai tasabuik mamanangan masiang-masiang 61%, 65%, jo 75% suaro. Satalah pamiliahan umum 2001, Goh mangindikasikan bahaso inyo ka mundua sabagai Pardana Mantari satalah mamimpin nagara kalua dari resesi.[5]
Mantari Senior, 2004–2011[suntiang | suntiang sumber]
Pado 12 Agustus 2004, Goh maunduaan diri sabagai Pardana Manteri, jo maambiak posisi baru sabagai Mantari Senior dalam kabinet nan dipimpin jo panggantinyo, Lee Hsien Loong. Pado tangga 20 Agustus 2004, Goh manjabaik sabagai Katuo Otoritas Moneter Singapura.[9]
Pado tangga 1 Februari 2005, Goh mandapek gala kaoromatan Companion of the Order of Australia, yaitu gala sipil tatinggi di Australia "ateh jasa nan lua biaso bagi ubuangan Australia-Singapura".[10]
Dalam pamiliahan umum 2006, Goh ditugehan untuak mambantu PAP mamanangan baliak duo wilayah konstituen oposisi di Hougang jo Potong Pasir,[11] namun inyo indak barasia dalam tugeh iko. Pada taun iko pulo Goh sampek dipatimbangkan untuak manjadi calon Sekretaris Jenderal Paserikatan Bangso-Bangso,[12] tatapi inyo kalah basaing jo posisi tu akianyo dijabaik dek Ban Ki-moon.[9]
Mantari Senior Emeritus[suntiang | suntiang sumber]
Satalah pemilihan umum 2011, Goh jo Lee Kuan Yew mangumuman bahaso mareka pansiun dari kabinet untuak mambarikan Pardana Mantari Lee Hsien Loong jo timnyo untuak dapek mambuek awa nan baru dalam maso jabatan parlemen baru salanjuiknyo.[13]
Pado tangga 18 Mei 2011, Lee Hsien Loong mangumuman bahaso Goh ka ditunjuak sabagai panasihaik senior untuak Otoritas Moneter Singapora, jo ka diagiah gala kaoromatan "Mantari Senior Emeritus".[14]
Rujuakan[suntiang | suntiang sumber]
- ↑ "People's Action Party". Singapore Elections. Diarsipkan dari versi asli tanggal 3 March 2020. Diakses tanggal 9 April 2020.
- ↑ Lim, Joyce (25 June 2020). "GE2020: Goh Chok Tong to retire from politics after 44 years as MP". Diarsipkan dari versi asli tanggal 26 June 2020. Diakses tanggal 25 June 2020.
- ↑ 闽籍华侨华人社团 Archived 22 December 2015 di Wayback Machine.
- ↑ a b Mauzy, Diane K. and R.S. Milne (2002). Singapore Politics Under the People's Action Party. Routledge ISBN 0-415-24653-9
- ↑ hermesauto (6 July 2015). "NUS confers honorary degrees on ESM Goh, Prof Saw and Sir Richard Sykes". The Straits Times. Diarsipkan dari versi asli tanggal 6 July 2018. Diakses tanggal 2 January 2019.
- ↑ "Sayeed of Singapore, By Ardeshir Cowasjee, Dawn newspaper, 25 September 2005". Diarsipkan dari versi asli tanggal 5 March 2011. Diakses tanggal 7 February 2011.
- ↑ Quoted in "Singapore can become an entrepreneurial society" by Eugene Low, The Business Times, 19 August 2002, and analysed in Brand Singapore: How Nation Branding Built Asia's Leading Global City by Koh Buck Song, Marshall Cavendish 2011, page 160.
- ↑ a b "Archived copy". Diarsipkan dari versi asli tanggal 26 October 2006. Diakses tanggal 2006-10-24.
- ↑ "Transcript 21592 - PM Transcripts". pmtranscripts.pmc.gov.au. Diarsipkan dari versi asli tanggal 11 April 2018. Diakses tanggal 2 January 2019.
- ↑ "SM Goh to help PAP candidates win back Hougang, Potong Pasir seats". Diarsipkan dari versi asli tanggal 21 March 2006.
- ↑ "Candidates for UN Secretary General". UNSG.org. Diarsipkan dari versi asli tanggal 2007-12-11. Diakses tanggal 2007-11-24.
- ↑ "SM Goh, MM Lee to leave Cabinet". Channel NewsAsia. Singapore. 14 May 2011. Diarsipkan dari versi asli tanggal 15 May 2011. Diakses tanggal 14 May 2011.
- ↑ "PM Lee announces sweeping changes to Cabinet". Channel NewsAsia. Singapore. 18 May 2011. Diarsipkan dari versi asli tanggal 28 May 2011. Diakses tanggal 28 May 2011.
luo_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn eng_Latn fur_Latn eng_Latn eng_Latn zsm_Latn eng_Latn ban_Latn min_Latn zsm_Latn min_Latn zsm_Latn eng_Latn